Rahulikumale seiklejale võib soovitada katamaraanikruiisi mõnele asustamata saarele. Näiteks Maeva katamaraan viib Põhja-Mauritiuse saartele, meie aga seilasime Flati saarele, mis on pooleteisetunnise sõidu kaugusel Mauritiusest. Jalutasime mööda valgeid liivarandu ja ujusime ookeanis, samal ajal valmistas meeskond BBQ-lõuna ja serveeris seda muusika saatel (nad ise laulsid ja mängisid kitarri). Meil vedas, sest tagasiteel õnnestus näha vaala!